Sign in / Join .st0{fill:#34437F;} .st1{fill:#878787;} Wednesday, October 13, 2021 ikteb hawn… Fittex Għomor il-ħabs għal Bojan Cmelik Minn talk.mt October 13, 2021 talk.mt 9:00 p.m: Wara li Bojan Cmelik instab ħati bil-qtil ta' Hugo Chetcuti, fl-aħħar ħin huwa ġie kkundannat għomru l-ħabs. 7:15 p.m: Jinstab ħati bil-qtil ta' Chetcuti Wara sitt sigħat ta' deliberazzjoni il-ġurati ħarġu bil-verdett finali tagħhom. B'verdett ta' tmien voti favur u kontra wieħed, Bojan Cmelik instab ħati li qatel lill-imprenditur Hugo Chetcuti. Intant is-sentenza kontra l-istess Cmelik mistennija tingħata fis-sigħat li ġejjin. 1:30 p.m: Il-ġurati jidħlu jiddeliberaw Il-ġurati daħlu jiddeliberaw fil-ġuri dwar ta' Bojan Cmelik ta' 39 sena li jinsab akkużat bil-qtil tal-imprenditur Hugo Chetcuti. Dan id-delitt seħħ f'Lulju tal-2018. Aktar qabel, l-Imħallef Aaron Bugeja fl-indirizz tiegħu lill-ġurati qalilhom li t-tobba li xehdu u li ma nħatrux bħala esperti tal-qorti kienu "xhieda ordinarji" u għalhekk ma jistgħux jagħtu l-opinjoni tagħhom. "Jekk jesprimu opinjoni, il-ġurati għandhom jinjorawha," qal l-Imħallef. Min-naħa l-oħra, kompla jgħid l-Imħallef, xhieda tal-esperti maħtura mill-Qorti bħal Dr Mario Scerri u Dr Marisa Cassar huma intitolati bil-liġi u tabilħaqq mistennija jagħti l-opinjoni esperta tagħhom dwar il-kwistjonijiet. "Intom il-ġurati, l-Imħallfin tal-fatt. Evalwaw dak li nġieb quddiemkom, xejn aktar u xejn inqas," qal l-Imħallef Bugeja. Il-Prosekuzzjoni qed titmexxa mill-Avukati Kevin Valletta u Maria Francesca Spiteri mill-Uffiċċju tal-Avukat Ġenerali. Cmelik qed ikun assistit mill-Avukat tal-Għajnuna Legali Dr Simon Micallef Stafrace. L-Avukat Joe Giglio u Mario Spiteri qed jidhru għall-familja Chetcuti. Artiklu preċedenti "Il-ħolma tiegħi li din il-baton tittrażmetti messaġġi qawwi favur l-inklużjoni" Artiklu li jmiss Hector Bellerin ma jridx jirritorna ma' Arsenal fi tmiem l-istaġun